བརྡ་ཡིག་༠༠༠༠༠༠༔ཆོས་ཉིད་ནམ་མཁའི་ཀློང་མཛོད་ལས༔སྦས་ཡུལ་ས་སྤྱོད་ཀྱི་གནས་འོག་མིན་པདྨ་བཀོད་དུ་བགྲོད་པའི་གསོལ་འདེབས་སྨོན་ལམ་དང་བཅས་པ་བཞུགས་སོ༔ན་མོ་གུ་རུ་པདྨ་ཀ་ར་ཡེ༔བརྡ་ཡིག་༠༠༠༠༠༠༢༤༧༔ཨེ་མ་ཧོཿཆོས་སྐུ་སྣང་བ་མཐའ་ཡས་འོད་དཔག་མེད༔ལོངས་སྐུ་འཇམ་དཔལ་སྤྱན་གཟིགས་མཐུ་ཆེན་ཐོབ༔སྤྲུལ་སྐུ་པདྨ་འབྱུང་གནས་སྟོན་འཁོར་བཅས༔རྩ་གསུམ་དཔའ་བོ་མཁའ་འགྲོ་ཆོས་སྐྱོང་ལ༔བཟོད་མེད་གདུང་ཤུགས་དྲག་པོས་གསོལ་བ་འདེབས༔ཚེ་འདིའི་སྣང་བ་མ་ནུབ་སྔ་ཐོག་ཏུ༔སྦས་ཡུལ་པདྨ་བཀོད་དུ་ལམ་སྣ་དྲོངས༔ད་ནས་བཟུང་སྟེ་གནས་དེར་མ་སླེབ་བར༔ཚེ་དང་སྲོག་ལ་བར་ཆད་མི་འབྱུང་ཞིང་༔རྫོགས་ལྡན་དུས་ཀྱི་བསྐལ་པ་ཇི་བཞིན་དུ༔གནས་དེར་ཟག་མེད་བདེ་ཆེན་སྤྱོད་གྱུར་ཅིག༔དཀོན་མཆོག་རྩ་གསུམ་བདེན་པས་དེ་འགྲུབ་ཤོག༔རྟེན་འབྲེལ་སྙིང་པོ་བརྗོད་ན་ངེས་པར་འགྲུབ༔ས་མ་ཡ༔བདུད་འཇོམས་པས་སོ།།དགེའོ།།།།